### Beslutningstema

Budgetopfølgning på Klima-, Vækst- og Udviklingsudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31.8. skal sikre budgetoverholdelse samt gennemførelse af eventuelle korrigerende tiltag.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

En samlet vurdering af Klima-, Vækst- og Udviklingsudvalgets driftsområder indebærer en forventning om et samlet mindreforbrug på 425.000 kr.

Udbetaling af tilskud og forskydning i disponering af puljemidler forventer at påvirke årets resultat med et mindreforbrug på 200.000 kr.
Driftsmidler afsat til den igangsatte strategi for Bosætning forventer et mindreforbrug på 225.000 kr.

Ikke forbrugte driftsmidler som er disponeret, vil blive søgt overført til 2025 i forbindelse med regnskabsafslutning.

Anlæg
I forbindelse med budgetopfølgningen pr. 31. august 2024 er der foretaget en gennemgang og revurdering af de igangværende anlægsprojekter i 2024. Ved årets udgang forventes et mindreforbrug på 28,8 mio. kr. Ikke forbrugte midler på igangværende anlægsprojekter vil blive søgt overført til 2025 i forbindelse med regnskabsafslutning.

### Indstilling Direktionen indstiller,

|  |  |
| --- | --- |
| at | budgetopfølgningen pr. 31. august 2024 for Klima-, Vækst- og Udviklingsudvalgets område godkendes, og at generelle bemærkninger indgår i den samlede budgetopfølgning for Tønder Kommune. |

### Beslutning

Indstillingen godkendt.